Det var et for årstiden usædvanlig kraftigt blæsevejr, der søndag ramte Danmark. Flere steder nåede man vindstød af stormstyrke ved vestvendte kyster. Blæst er helt normalt i Danmark, men i juli er der sjældent kraftige blæsevejr. Juli byder ofte på kraftige vindstød, men normalt kun kortvarige vindstød i forbindelse med byger. Det er ret sjældent, at hele landet får så kraftig en rusketur som det seneste døgn. De kraftige vindstød var meget udbredte, og de kraftigste kom i forbindelse med de mange intense regnbyger. Kraftigst var vindstødene i Nordvestjylland, hvor Hirtshals toppede med 28 meter i sekundet. Middelvinden, som er vinden målt over ti minutter, nåede 22,4 meter i sekundet i Hirtshals, hvilket svarer til stormende kuling. Blæsevejret blev det kraftigste og mest udbredte i 25 år, så hvis du følte, at vinden søndag var kraftigere end normalt, var den altså god nok. Forhøjet vandstand Blæsevejret var langvarigt og pressede særligt ved Vestkysten, men også flere andre steder i landet, vandstanden op. Set på landsplan var vandstanden den højeste i juli i 25 år. I Ballum ved Vadehavet nåede man 1,97 meter over daglig vande.

Referat:
Blæsevejret var langvarigt, og vandstanden steg til den højeste i 25 år.